Mokoro

'n Mokoro (plaaslik: [mʊkɔrɔ], meervoud: mekoroSetswana-English-Setswana Dictionary, Macmillan Botswana, 4de uitgawe) is 'n tipe kano wat algemeen op die Okavangodelta in Botswana gebruik word. Dit word oor die delta se vlak water voortgedryf deur daarop te staan en met 'n paal teen die bodem te stoot.

duimnael|links|Mans op mekoro wat vir seekoeie wag
Tradisioneel word mekoro gemaak deur die stam van 'n groot, reguit boom uit te hol. Ebbehout, of die stam van 'n worsboom, word meestal hiervoor ingespan. Moderne mekoro word egter toenemend van veselglas vervaardig. Een van die voordele hiervan is dat bedreigde bome behoue bly en nie onnodig afgekap word nie.

Safari's op mekoro is gewild by toeriste wat die gebied se nasionale parke besoek. Daarteenoor is die bote steeds 'n praktiese manier vir die inwoners om oor die moerasse te beweeg.

Seekoeie kan hierdie bote met gemak omslaan, wat die mekoro uiters kwesbaar maak. Die seekoeie het na bewering die gedrag ontwikkel nadat mekoro en ander bote vir jagdoeleindes gebruik is.

 Verwysings 

 Eksterne skakels 


Kategorie:Kultuur in Botswana
Kategorie:Kultuur in Namibië
Kategorie:Skepe